Title: 1.3. Yrittäjän SWOT-analyysi
Course: Yrityksessä toimiminen Moodle-pohja > Section: 1. Minä yrittäjänä

SWOT-analyysi on suosittu tapa analysoida yritystä. SWOT tulee sanoista strengths, weaknesses, opportunities, threats. Yritys tunnistaa SWOT-analyysin avulla yrityksen vahvuudet, heikkoudet, mahdollisuudet ja uhat. Ne kootaan nelikenttään, eli paperi jaetaan neljään laatikkoon. Analyysi auttaa tekemään johtopäätöksiä, ja niiden pohjalta voi kehittää toimintaa.

Tee analyysi itsestäsi yrittäjänä tai työntekijänä. Tee nelikenttä eli SWOT-analyysi piirtämällä, PowerPointilla tai Wordilla. Liitä SWOT-analyysi vastauslaatikkoon.

Käytä apuna näitä kysymyksiä:

1. Vahvuudet Missä työtehtävissä olen hyvä? Minkä tekemisestä pidän? Minkälaiset asiat onnistuvat minulta hyvin? Mitä tietoja tai taitoja minulla on?

2. Heikkoudet Onko asioita, taitoja tai alueita, joissa en ole tarpeeksi hyvä? Mitä minun pitäisi harjoitella lisää?

3. Mahdollisuudet Kuinka voisin käyttää vahvuuksiani? Miten voisin kehittää osaamistani? Mikä motivoi minua? Mitä pieniäkin muutoksia voisin tehdä, että minusta tulisi parempi tekijä?

4. Uhat Mikä hidastaa tai vaikeuttaa kehittymistäni? Mikä alentaa motivaatiotani? Mikä voi mennä pieleen?

Kuva: Esimerkki SWOT-analyysistä.