Title: 5.10. Osoita osaaminen: Yritysraportti
Course: Yrityksessä toimiminen Moodle-pohja > Section: 5. Yritykseni kehittäminen ja arvioiminen

Tee yritysraportti

Tehtävä:

A) TIEDON KERÄÄMINEN
Tee tarkkoja havaintoja yrityksessä, jossa toimit tai jota varjostat. Tee muistiinpanoja joka päivä. Tee havaintojen tueksi myös haastatteluja.
Haastattele:
- avainhenkilöitä
- henkilöstöä (jos on)
- mahdollisesti myös yrityksen asiakkaita tai yhteistyökumppaneita. Käytä apuna kysymyksiä kohdasta C.

B) TIEDON KOKOAMINEN
Kokoa havainnot ja haastattelut niin, että pohdit ainakin kolmea asiaa:
1) Yritystoiminnan nykytila ja kehittämisideat
2) Asiakaspalautteen keräämisen ja hyödyntämisen käytännöt yrityksessä
3) Oma kokemukseni yrityksessä toimimisesta.

C) RAPORTOINTI
Kirjoita kirjallinen raportti (2 - 3 sivua). TAI Tee videoraportti (3 - 5 minuuttia). Seuraavassa on kysymyksiä, jotka auttavat sinua raportoinnissa.

1) Yritystoiminnan nykytila ja kehittämisideat

· Mikä on mielestäsi yrityksen liikeidea? Miten yritys tuottaa arvoa asiakkailleen? Miten se erottuu kilpailijoistaan?

· Minkälaisia henkilöitä ja tehtäviä yrityksessä on tällä hetkellä?

· Mitkä ovat yrityksen keskeiset tuotteet ja palvelut? Minkälaisia uusia tuotteita ja palveluita yrityksellä voisi olla?

· Voidaanko näistä tehtävistä joitakin ulkoistaa niin, että yhteistyökumppanit hoitaisivat ne? Jos voidaan, kerro miksi?

· Miten tuotekehitystä tai palvelukehitystä tehdään tällä hetkellä?

· Miten kuvailisit tällä hetkellä yrityksen markkinoita ja asiakasryhmiä? Minkälaisia uusia asiakasryhmiä yrityksellä voisi mielestäsi olla?

· Miten yritys markkinoi ja myy tuotteitaan?

· Minkälaisia riskejä yritystoimintaan liittyy? Miten riskejä on pyritty estämään tai poistamaan?

· Miten kuvailisit yrityksen johtamisen käytäntöjä?

· Jos yrityksessä on yrittäjän lisäksi työntekijöitä, kerro hieman tarkemmin kokemuksistasi yrityksen työntekijöistä (esimerkiksi yrityksen työntekijät vaikuttavat motivoituneilta työssään asiakaspalvelussa, koska…) 2) Asiakaspalautteen keräämisen ja hyödyntämisen käytännöt yrityksessä

· Miten tällä hetkellä yrityksessä palvellaan asiakkaita? Mitkä ovat keskeiset viestintäkanavat asiakkaiden kanssa? Voisiko niitä olla nykyisen lisäksi muitakin? Perustele.

· Miten yrityksessä kerätään tällä hetkellä asiakaspalautetta? Miten yrityksessä käytetään tällä hetkellä asiakaspalautetta, kun yritys kehittää toimintaansa?

· Miten sitä voisi kerätä tulevaisuudessa asiakaspalautetta? Etsi tähän joitakin hyviä käytäntöjä kirjallisuudesta tai muualta yritystoiminnasta.

3) Oma kokemukseni yrityksessä toimimisesta
Millainen oli oma kokemuksesi yrityksessä toimimisesta tai vierailuista yrityksessä? Kirjoita kokemuksesi muutamalla lauseella tai kerro (1-2 minuuttia) videoraporttiin siitä, minkälaista yrityksessä toimiminen oli.
- Mikä yrityksen toiminnassa on mielestäsi kiinnostavinta tai parasta? Miksi?
- Mitkä ovat mielestäsi yrityksen keskeiset haasteet? - Kerro tärkeimmät asiat, mitä opit yritystoiminnasta tai yrittäjyydestä?
- Tiivistä kokemuksesi yrityksessä toimimisesta yhdeksi tai kahdeksi adjektiiviksi. Adjektiiveillä ilmaiset, millainen kokemuksesi oli.